Document ID: /roh_data/filtered/fineweb-2-filterrobots_roh.jsonl.gz/54041

Exteriur - Vienna: Millis demonstreschan cunter la regenza
Radund 17'000 persunas han demonstrà a Vienna cunter la politica da migraziun e la politica sociala da la regenza conservativa a dretga dal chancelier Sebastian Kurz. Quai tenor indicaziuns da la polizia.
Sa partizipadas a la demonstraziun èn gruppas da la sanestra. A chaschun da l'emprim anniversari da la regenza da ÖVP ed FPÖ han las gruppaziuns er crititgà il scumond da faziels da chau ch'è planisà en scolinas e scolas fundamentalas. Intgins dals demonstrants han er purtà gilets da segirezza.